Kamanių šilelis

**Kamanių šilelis** – 2011 m. sukurtas lietuviškas indie folk duetas (Kamilė Gudmonaitė ir Mantas Zemleckas).

Koncertuoja Lietuvoje (rengia solo koncertus ir pasirodo festivaliuose „Mėnuo Juodaragis“, „Purpurinis vakaras“, „Yaga“, „Šaknys“, „Loftas Fest“, „Vilnius ORE“) ir užsienyje (koncertavo Paryžiuje, Berlyne, Hamburge, Gdanske, Rygoje).

## Susikūrimas
2007 m. dueto nariai susipažino festivalyje „Yaga“. Jame vienas kitam atliko savo dainas.

2011 m. sausio 27 d. įvyko pirmasis dueto koncertas kavinėje „Balti drambliai“, kurį suorganizavo ir įgarsino Domantas Razauskas.

## Pavadinimas
Kamanė – Kamilė ir Mantas pirmųjų skiemenų samplaika. Šilelis – simbolizuoja dueto susipažinimo vietą, pasaulio-miško modelį. 

## Stilius ir įtaka
Kūrybos pradžioje duetas naudojo tradicinius liaudies instrumentus, kasdienius daiktus ir gamtos garsus. Muzikuojant naudojo gitarą, ukulėlę, australų didžeridu, šiauriečių dambrelius, tibetiečių dainuojantį puodą. Yra pasitelkusi gamtos garsus: vandens tekėjimą, aidą. Namų apyvokos daiktus: pjūklus, santechnikos raktus. Vėlesnėje kūryboje jaučiama ir elektroninės muzikos įtaka. Albume „9“ (2020) ir paskutiniąjame „Žiūrėti į saulę“ (2023) atsirado daug daugiau autorinių tekstų, tačiau dainos savo skambesiu vis tiek paliečia kažką giliai folkoriško ir seka originalų kamanių šilelio braižą. Šiuo metu tiek įrašinėdami, tiek gyvai atlikdami savo dainas atlikėjai naudoja tokius instrumentus kaip dambrelis, didžeridu, gitara, analoginis sintezatorius ir ritmo mašina. Dainų įvairialypiškumas nulemia tai, kad vis didėjantis kamanių šilelio klausytojų ratas buria ir skirtingus muzikos skonius turinčius žmones. 

Viename pirmųjų grupės koncertų klube „Pogo“, ji buvo apibrėžta kaip psycho-folk stiliaus. Domantas Razauskas teigė grupės muzikoje girdintis indie, alternative country muzikos stilių užuomazgų. Apžvalgininkas Ramūnas Zilnys pastebėjo, kad kamanių šilelio muzikoje galima rasti ir britiško indie roko įtakos (dainose „Sakmė apie jūrų gyventojus“, „Lakštingalėlė“ ir folkloro (dainoje „Namai“). Dabartinė kamanių šilelio kuriama muzika apibūdinama kaip psichedelinis indie folk arba art pop.

„Facebook“ ir „Spotify“ paskyrose grupė priskirta indie folk stiliui. 

Kūrybos pradžioje duetas įkvėpimo sėmėsi iš XX a. teatro mąstytojo Antonino Artaudo knygos „Teatras ir jo antrininkas“. Joje rašoma apie pirmykštį totalinį, ritualizuotą meną. Didelę įtaką darė ir pasaulinė liaudies muzika, 7 dešimtmečio psichodelinis rokas, minimalistinė elektroninė muzika. Kūryboje naudojami ne tik K. Gudmonaitės ir poeto Donaldo Kajoko, bet ir lietuvių liaudies tekstai.

Paskutinio albumo muzika ir tekstai gimė įvairiose vietose – nuo Lietuvos kaimo iki Meksikos kalnų ir vandenynų. Albume gausu ir lyrinių, ir šokiams tinkamų dainų.

Gyvi dueto pasirodymai išsiskiria didžiule energija, tuo dažnai nustebindami ir stipriai traukdami klausytojus. 

## Albumai

Vaizdas:Viskastekajpeg.jpeg|**1.** ***[[Viskas teka]]***2014 m. gegužės 15 d.Happy Street Records
Vaizdas:Kamaniusilelis.namai.jpeg|**2.** ***[[Namai]]***2017 m. vasario 24 d.Išleistas pačių atlikėjų


Grupės dainos yra rinkiniuose:
#*Note Lithuania: Folk* (2012 m.) 
#*Note Lithuania: 2015* (2015 m.) 
#*Note Lithuania: Folk/World* (2016 m.) 
#*Broliai juodvarniai. Patriotinių dainų albumas* (2016 m.)

## Galerija

Vaizdas:Kamanes1.jpg|Kamilė Gudmonaitė
Vaizdas:Kamanes2.jpg|Mantas Zemleckas
Vaizdas:Kamanės3.jpg|Duetas


## Apdovanojimai ir nominacijos

## Šaltiniai

## Nuorodos
* Bandcamp paskyra
* Facebook paskyra
* Instagram paskyra
* Youtube kanalas